**OBRAZLOŽENJE**

**ZA NACRT PRAVILNIKA O MJERILIMA ZA ODREĐIVANJE NAJVIŠE DOZVOLJENE CIJENE LIJEKA NA VELIKO I IZNIMNO VIŠE OD NAJVIŠE DOZVOLJENE CIJENE LIJEKA NA VELIKO TE O GODIŠNJEM IZRAČUNU CIJENE LIJEKA**

Nacrtom pravilnika predlažu se utvrditi mjerila za određivanje najviše dozvoljene cijene lijeka na veliko i iznimno više od najviše dozvoljene cijene lijeka na veliko te godišnji izračun cijene lijeka.

Zatim, predlaže se urediti tržište lijekova u Republici Hrvatskoj određivanjem cijena svih lijekova koji se izdaju na recept i koji se po prvi put stavljaju u promet u Republici Hrvatskoj.

Nacrtom Pravilnikom predlaže se uspostaviti novi sustav određivanja cijena lijekova na recept na način da Agencija za lijekove i medicinske proizvode (u daljnjem tekstu: Agencija) utvrđuje najvišu dozvoljenu cijenu lijeka na recept na hrvatskom tržištu.

Također, predlaže se omogućiti zdravstvenim ustanovama u Republici Hrvatskoj, u slučaju potrebe, nabavu i kupovinu lijeka koji nije stavljen na listu lijekova Hrvatskog zavoda za zdravstveno osiguranje po definiranoj cijeni koja ne smije biti veća od najviše dozvoljene cijene lijeka izračunate od strane Agencije.